દેવી લક્ષ્મીનું 13મી સદીનું એક બીજું અપ્રતિમ કહી શકાય એ શિલ્પમાં દેવીનું કેશ શંકુ આકારનું છે. એમના ગળાના હારની ડિઝાઈન ઉપરથી નક્કી કંઇ કેટલાંય આભૂષણ ઘડનારાઓએ પ્રેરણા લીધી હશે. આ દેવીની ભ્રમરો એકબીજા જોડે જોડાયેલી છે. આંખો અને મુખ પરનું સ્મિત જો તમે એ શિલ્પના મુખને ધ્યાનથી થોડી મિનિટો જોશો તો જાણે મારું પૂજન કરો છો એ બદલ ધન્યવાદ. આમ કહેતું જણાશે. એમના કાનમાં લટકાતા લવિંગિયા, કમરપટ્ટો અને શરીરે વિંટાળેલી સાડી આ સૌ જોતા તમે નક્કી એના ઘડનારા શિલ્પીને શાબાશી આપશો.